Καρυδόπιτα

μικρογραφία|Νηστίσιμη σιροπιαστή καρυδόπιτα.
Η καρυδόπιτα είναι παραδοσιακό ελληνικό σιροπιαστό γλυκό ταψιού. Βασικό υλικό της είναι η καρυδόψιχα.
 Ετυμολογίαlexigram.gr 
Αρχική - Ριζική: κάρυον < αρχ. Ετυμολογία: [<καρύδι + πίτα]

 Συνταγές 
 Παραδοσιακή συνταγήgefseis-evias.blogspot.gr 
 Υλικά 

 10 αυγά
 10 κουταλιές της σούπας καρύδι χοντροκομμένο ( ή ψιλοκομμένο αναλόγως πως το προτιμάτε)

 10 κουταλιές φρυγανιά
 10 κουταλιές ζάχαρη
 1 φακελάκι μπέικιν πάουντερ
 Σόδα (στη μύτη του κουταλιού)
 2-3 βανίλιες
 Λίγη κανέλα

 Σιρόπι 
 1 ¾ ποτήρια νερό
 650 γραμ. ζάχαρη
 Λίγο χυμό λεμόνι

 Εκτέλεση 
Οι κρόκοι ανακατεύονται στο μίξερ με τη ζάχαρη ώσπου να ασπρίσουν. Παράλληλα προστίθεται η φρυγανιά, το καρύδι, το μπέικιν πάουντερ, η σόδα, η κανέλα και οι βανίλιες. Τα ασπράδια θα χτυπηθούν μαρέγκα σφιχτή και θα προστεθούν στο μείγμα με τα αυγά. Ανακατεύονται απαλά και κυκλικά από κάτω προς τα πάνω με μία σπάτουλα να μην ξεφουσκώσει το μείγμα.Βουτυρώνεται και αλευρώνεται καλά ένα ορθογώνιο ταψί 30Χ45 εκ. Χύνεται το μείγμα, και ψήνεται σε προθερμασμένο φούρνο στους 180 βαθμούς για 45' περίπου. Για το σιρόπι σε μια κατσαρόλα θα βράσει το νερό με τη ζάχαρη για 5-7'. Στο τέλος προστίθεται το λεμόνι. Αφού βγει το γλυκό από το φούρνο κόβεται σε κομμάτια και περιχύνεται με το καυτό σιρόπι. Όταν απορροφηθεί το σιρόπι και κρυώσει καλά είναι έτοιμο για σερβίρισμα.

 Νηστήσιμη συνταγή 
Η συνταγή έχει ως εξής:Ν.Τσελεμεντές,Τσελεμεντές,εκδ, Φυτράκη

 Υλικά 
 4 φλιτζάνια τσαγιού αλεύρι
 1 φλιτζάνι λάδι
 1 ½ φλιτζάνι ζάχαρη
 2 φλιτζάνια σταφίδα μαύρη
 2 φλιτζάνια καρύδια
 4 κουταλιές του γλυκού κανέλλα με λίγο γαρύφαλλο
 5 κουταλιές του γλυκού μπέικιν παουντερ

 Εκτέλεση 
Το αλεύρι μπαίνει σε λεκάνη και λίγο λίγο περιχύνεται με το λάδι . Ανακατεύεται ώσπου να απορροφηθεί το λάδι. Ύστερα προστίθεται η ζάχαρη λιωμένη σε δυο ποτήρια νερό. Ζυμώνεται το μείγμα, προστίθενται τα μυρωδικά καθώς και τα υπόλοιπα υλικά και δουλεύονται όλα μαζί μέχρι να γίνει μια μάζα αραιή. Αλείφεται με λάδι το ταψί και απλώνεται το μείγμα για να ψηθεί στο φούρνο. Όταν ψηθεί πασπαλίζεται με κανέλα και ζάχαρη.

 Παραπομπές 

 Εξωτερικοί σύνδεσμοι 


Κατηγορία:Γλυκά